Številka: IPP 007-1020/2022

Ljubljana, 2. 2. 2023

**GENERALNI SEKRETARIAT VLADE**

**REPUBLIKE SLOVENIJE**

**Gp.gs@gov.si**

**ZADEVA: Popravek gradiva št. 1: Predlog Zakona o spremembah in dopolnitvah Zakona o zavarovalništvu - predlog za obravnavo po skrajšanem postopku**

1. Navedba gradiva, ki se popravlja:

**Predlog Zakona o spremembah in dopolnitvah Zakona o zavarovalništvu - predlog za obravnavo po skrajšanem postopku**

2. Obrazložitev:

Predlog se dopolnjuje v uvodnem delu in sicer v točki 5: *Prikaz ureditve v drugih pravnih sistemih in prilagojenosti predlagane ureditve pravu Evropske unije*, za katero se zahteva navedba ureditve v najmanj treh državah članicah Evropske unije. Navedeno točko se je tako dopolnilo s prikazom ureditve v Nemčiji.

Dodatno je bil predlog v navedeni točki popravljen tudi glede ureditve v Republiki Hrvaški, saj je bil zakon o spremembah in dopolnitvah zakona o zavarovalništvu v Republiki Hrvaški objavljen v hrvaškem uradnem listu (Narodne novine Republike Hrvatske) dne 20.12.2022.

3. Priloga:

Skladno z obrazložitvijo popravljen **Predlog Zakona o spremembah in dopolnitvah Zakona o zavarovalništvu - predlog za obravnavo po skrajšanem postopku.**

Nikolina Prah

 državna sekretarka

|  |
| --- |
| Številka: IPP 007-1020/2022 |
| Ljubljana, 2. 2. 2023 |
| EVA: 2022-1611-0133 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA:** **Predlog Zakona o spremembah in dopolnitvah Zakona o zavarovalništvu - predlog za obravnavo po skrajšanem postopku** |
| **1. Predlog sklepa vlade:** |
| Na podlagi drugega odstavka 2. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na svoji … seji dne … pod točko … sprejela naslednjiS K L E P : Vlada Republike Slovenije je določila besedilo predloga Zakona o spremembah in dopolnitvah Zakona o zavarovalništvu in ga predloži Državnemu zboru Republike Slovenije v obravnavo in sprejetje po skrajšanem zakonodajnem postopku. Barbara Kolenko Helbl GENERALNA SEKRETARKAPrejmejo:– Državni zbor Republike Slovenije,– Ministrstvo za finance,– Služba Vlade Republike Slovenije za zakonodajo. |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| V skladu s prvim odstavkom 142. člena Poslovnika državnega zbora (Uradni list RS, št. 92/07 – uradno prečiščeno besedilo, 105/10, 80/13, 38/17 in 46/20) se predlaga, da se predlog zakona obravnava in sprejme po skrajšanem zakonodajnem postopku. Predlog zakona predstavlja manj zahtevne spremembe in uskladitve ter manj zahtevne uskladitve s pravom Evropske unije. |
| **3.a Osebe, odgovorne za strokovno pripravo in usklajenost gradiva:** |
| – Urška Cvelbar, generalna direktorica Direktorata za finančni sistem,– Polona Gul, vodja Sektorja za zavarovalništvo in trg kapitala,– mag. Nejka Štibernik, podsekretarka, Sektor za zavarovalništvo in trg kapitala.  |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| – Klemen Boštjančič, minister,– mag. Saša Jazbec, državna sekretarka,– Tilen Božič, državni sekretar,– Nikolina Prah, državna sekretarka,– Urška Cvelbar, generalna direktorica Direktorata za finančni sistem,– Polona Gul, vodja Sektorja za zavarovalništvo in trg kapitala,– mag. Nejka Štibernik, podsekretarka, Sektor za zavarovalništvo in trg kapitala. |
| **5. Kratek povzetek gradiva** |
| Predlog zakona z inflacijo usklajuje zneske zahtevanega minimalnega kapitala (absolutni prag) iz drugega odstavka 233. člena Zakona o zavarovalništvu (Uradni list RS, št. 93/15, 9/19 in 102/20, v nadaljevanju: ZZavar-1) ter zneske iz 3. točke prvega odstavka 532. člena ZZavar-1, ki opredeljuje velike nevarnosti. Zneski se od začetka veljavnosti ZZavar-1 usklajujejo prvič v skladu z Obvestilom o prilagoditvi v skladu z inflacijo zneskov iz Direktive 2009/138/ES Evropskega parlamenta in Sveta o začetku opravljanja in opravljanju dejavnosti zavarovanja in pozavarovanja (Solventnost II) (2021/C 423/12), ki je bilo objavljeno v Uradnem listu Evropske unije dne 19. 10. 2021. S predlogom zakona se bo uredilo tudi pravno podlago za izplačilo redne delovne uspešnosti direktorju, namestnikom in pomočnikom direktorja Agencije za zavarovalni nadzor. Dodatno pa se z novelo odpravlja sistemsko neprimerno in s splošnimi pravili neskladno ureditev pravnih posledic prisilne likvidacije.  |
| 6. Presoja posledic za: |
| a) | javnofinančna sredstva nad 40 000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | DA |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | DA |
| f) | dokumente razvojnega načrtovanja:* nacionalne dokumente razvojnega načrtovanja,
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40 000 EUR **/** |
|

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (–) prihodkov državnega proračuna  |  |  |  |  |
| Predvideno povečanje (+) ali zmanjšanje (–) prihodkov občinskih proračunov  |  |  |  |  |
| Predvideno povečanje (+) ali zmanjšanje (–) odhodkov državnega proračuna  |  |  |  |  |
| Predvideno povečanje (+) ali zmanjšanje (–) odhodkov občinskih proračunov |  |  |  |  |
| Predvideno povečanje (+) ali zmanjšanje (–) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a. Pravice porabe za izvedbo predlaganih rešitev so zagotovljene: |
| Ime proračunskega uporabnika | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek z t + 1 |
|  |  |  |  |  |
|  |  |  |  |  |
| SKUPAJ: |  |  |
| II.b. Manjkajoče pravice porabe bodo zagotovljene s prerazporeditvijo: |
| Ime proračunskega uporabnika | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ: |  |  |
| II.c. Načrtovana nadomestitev zmanjšanih prihodkov oz. povečanih odhodkov proračuna: |
| Novi prihodki | Znesek za tekoče leto (t) | Znesek za t +  |
|  |  |  |
|  |  |  |
|  |  |  |
| SKUPAJ: |  |  |

 |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| 7.b Predstavitev ocene finančnih posledic pod 40.000 EUR:Predlagano gradivo nima finančnih posledic za državni proračun. |
| 8. Predstavitev sodelovanja z združenji občin: |
| Vsebina predloženega gradiva (predpisa) vpliva na:* pristojnosti občin,
* delovanje občin,
* financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| 9. Predstavitev sodelovanja javnosti |
| Gradivo je bilo predhodno objavljeno na spletni strani predlagatelja |  |
|  |
| 10. Pri pripravi gradiva so bile upoštevane zahteve iz Resolucije o normativni dejavnosti | **DA** |
| 11. Gradivo je uvrščeno v delovni program vlade: | **NE** |
|    **Nikolina Prah** **državna sekretarka****PRILOGE:** * predlog sklepa Vlade Republike Slovenije,
* predlog Zakona o spremembah in dopolnitvah Zakona o zavarovalništvu – predlog za obravnavo,
* priloga 2 vladnega gradiva,
* MSP test.
 |

VLADA REPUBLIKE SLOVENIJE

Številka:

Ljubljana,

Na podlagi drugega odstavka 2. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na svoji … seji dne … pod točko … sprejela naslednji

S K L E P:

Vlada Republike Slovenije je določila besedilo predloga Zakona o spremembah in dopolnitvah Zakona o zavarovalništvu in ga predloži Državnemu zboru Republike Slovenije v obravnavo in sprejetje po skrajšanem zakonodajnem postopku.

 Barbara Kolenko Helbl

 GENERALNA SEKRETARKA

Priloga sklepa:

* predlog zakona,
* MSP test.

Prejmejo:

* Državni zbor Republike Slovenije,
* Ministrstvo za finance Republike Slovenije,
* Služba Vlade Republike Slovenije za zakonodajo.

**PREDLOG**

**EVA 2022-1611-0133**

ZAKON

O SPREMEMBAH IN DOPOLNITVAH ZAKONA O ZAVAROVALNIŠTVU

1. **UVOD**
2. **OCENA STANJA IN RAZLOGI ZA SPREJEM PREDLOGA ZAKONA**

S predlogom Zakona o spremembah in dopolnitvah Zakona o zavarovalništvu (v nadaljnjem besedilu: predlog zakona) se v skladu s 300. členom Direktive 2009/138/ES Evropskega parlamenta in Sveta z dne 25. novembra 2009 o začetku opravljanja in opravljanju dejavnosti zavarovanja in pozavarovanja (Solventnost II) (UL L št. 335 z dne 17. 12. 2009, str. 1; v nadaljnjem besedilu: Direktiva 2009/138/ES) zneski, navedeni v Direktivi 2009/138/ES, posodabljajo prvič. 300. člen Direktive 2009/138/ES namreč predpisuje, da se zneski, navedeni v evrih, posodobijo vsakih pet let, in ker so določbe Direktive 2009/138/ES prenesene v notranji pravni red z ZZavar-1, ki se je začel uporabljati 1. januarja 2016, se torej zneski v evrih, navedeni tako v Direktivi 2009/138/ES kot tudi v ZZavar-1, posodabljajo prvič.

V skladu z določbo 300. člena Direktive 2009/138/ES je Evropska komisija 19. oktobra 2021 v Uradnem listu Evropske unije objavila nove zneske v evrih, ki so prilagojeni oziroma povišani za stopnjo inflacije oziroma za odstotek spremembe harmoniziranih indeksov cen življenjskih potrebščin vseh držav članic Evropske unije. Gre za povišanje najnižjih zneskov zahtevanega minimalnega kapitala (absolutni prag) in za minimalne zneske oziroma najnižje meje za določitev velikih nevarnosti.

S predlogom zakona se bo dodatno uredilo pravne podlage za izplačilo redne delovne uspešnosti direktorju, namestnikom in pomočnikom direktorja Agencije za zavarovalni nadzor ter odpravilo sistemsko neprimerno in s splošnimi pravili neskladno ureditev pravnih posledic prisilne likvidacije.

1. **CILJI, NAČELA IN POGLAVITNE REŠITVE PREDLOGA ZAKONA**

**2.1. Cilji**

Cilj predloga zakona je uskladitev ZZavar-1 z določbami Direktive 2009/138/ES, določiti pravno podlago za izplačilo dela plače za redno delovno uspešnost za direktorja, namestnike in pomočnike direktorja Agencije za zavarovalni nadzor ter odpravilo sistemsko neprimerno in s splošnimi pravili neskladno ureditev pravnih posledic prisilne likvidacije.

**2.2. Načela**

Načela predloga zakona so: načelo enakopravne obravnave, preglednosti, skrbnega in učinkovitega nadzora, sorazmernih in odvračilnih sankcij ter načelo pravne jasnosti.

**2.3. Poglavitne rešitve**

V skladu s cilji, ki so navedeni v 2.1. podtočki tega gradiva, bodo v slovenski pravni red vpeljane spremembe glede najnižjih zneskov zahtevanega minimalnega kapitala (absolutni prag), ki ga morajo zavarovalnice izkazovati za zagotavljanje varstva zavarovancev, in najnižje meje, nad katerimi se nevarnosti obravnavajo kot velike nevarnosti in se v takih primerih od zavarovalnic zahteva sozavarovanje teh velikih nevarnosti. Zneski v evrih se usklajujejo prvič od začetka veljavnosti ZZavar-1, in sicer tako, da se zneski v evrih iz Direktive 2009/138/ES povečajo za odstotek spremembe harmoniziranih indeksov cen življenjskih potrebščin vseh držav članic, ki jih je objavila Evropska komisija v Uradnem listu Evropske unije 19. oktobra 2021.

S predlogom zakona se bo dodatno uredilo pravne podlage za izplačilo redne delovne uspešnosti direktorju, namestnikom in pomočnikom direktorja Agencije za zavarovalni nadzor ter odpravilo sistemsko neprimerno in s splošnimi pravili neskladno ureditev pravnih posledic prisilne likvidacije.

1. **OCENA FINANČNIH POSLEDIC PREDLOGA ZAKONA ZA DRŽAVNI PRORAČUN IN DRUGA JAVNA FINANČNA SREDSTVA**

Predlog zakona nima finančnih posledic za državni proračun in druga javna finančna sredstva.

1. **NAVEDBA, DA SO SREDSTVA ZA IZVAJANJE ZAKONA V DRŽAVNEM PRORAČUNU ZAGOTOVLJENA, ČE PREDLOG ZAKONA PREDVIDEVA PORABO PRORAČUNSKIH SREDSTEV V OBDOBJU, ZA KATERO JE BIL DRŽAVNI PRORAČUN ŽE SPREJET**

Predlog zakona ne predlaga porabe proračunskih sredstev.

1. **PRIKAZ UREDITVE V DRUGIH PRAVNIH SISTEMIH IN PRILAGOJENOSTI PREDLAGANE UREDITVE PRAVU EVROPSKE UNIJE**

**Prilagojenost predlagane ureditve pravu Evropske unije**

Predlog zakona je prilagojen pravu EU, saj predlog zakona spoštuje določbo 300. člena Direktive 2009/138/ES in prenaša zneske v evrih, ki jih je Evropska komisija objavila v Uradnem listu Evropske unije 19. oktobra 2021.

V nadaljevanju sledi prikaz ureditve v drugih pravnih sistemih.

**Hrvaška**

Republika Hrvaška je sprejela zakon o spremembah in dopolnitvah zakona o zavarovalništvu, saj Republike Hrvaška s 1. januarjem 2023 vstopa v evrsko območje. Zakon je mogoče najti na povezavi: <https://narodne-novine.nn.hr/clanci/sluzbeni/2022_12_151_2339.html>. Zakon v 10. členu predpisuje nove zneske v evrih za zahtevani minimalni kapital (absolutni prag) in v 2. členu nove zneske v evrih, ki opredeljujejo velike nevarnosti.

**Avstrija**

Republika Avstrija je že sprejela spremembe v zneskih v evrih, ki se v skladu z njihovim zakonom[[1]](#footnote-1) začnejo uporabljati s 1. januarjem 2023. Novi zneski v evrih glede zahtevanega minimalnega kapitala so vsebovani v 193. členu avstrijskega zakona o zavarovalnem nadzoru in novi zneski v evrih glede opredelitve velikih nevarnosti v 34. točki 5. člena avstrijskega zakona o zavarovalnem nadzoru.

**Nemčija**

Zakon o zavarovalništvu Zvezne republike Nemčije pooblašča Ministrstvo za finance, da zneske v evrih usklajuje v skladu z določbo 300. člena Direktive 2009/138/ES in skladno z objavo novih zneskov s strani Evropske komisije v Uradnem listu Evropske unije. Zvezna republike Nemčija torej ni pripravila in sprejela sprememb zakona o zavarovalništvu, saj se zneski v evrih spreminjajo oziroma usklajujejo z obvestilom Evropske komisije, objavljenim v Uradnem listu Evropske unije, s sklepom nemškega Ministrstva za finance[[2]](#footnote-2).

1. **PRESOJA POSLEDIC, KI JIH BO IMEL SPREJEM ZAKONA**

**6.1. Presoja administrativnih posledic**

**a) v postopkih oziroma poslovanju javne uprave ali pravosodnih organov:**

Ni posledic.

**b) pri obveznostih strank do javne uprave ali pravosodnih organov:**

Ni posledic.

**6.2. Presoja posledic za okolje, vključno s prostorskimi in varstvenimi vidiki**

Predlog zakona nima posledic za okolje.

**6.3. Presoja posledic za gospodarstvo**

Zneski v evrih zahtevanega minimalnega kapitala v zavarovalnicah se bodo povečali, prav tako zneski v evrih, ki pomenijo mejo za opredelitev velikih nevarnosti, pri katerih mora zavarovalnica le-te sozavarovati. Gre pa za zahtevano povečanje v skladu z inflacijo in v skladu z Obvestilom o prilagoditvi v skladu z inflacijo zneskov iz Direktive 2009/138/ES Evropskega parlamenta in Sveta o začetku opravljanja in opravljanju dejavnosti zavarovanja in pozavarovanja (Solventnost II) (2021/C 423/12), ki je bilo objavljeno v Uradnem listu Evropske unije dne 19. 10. 2021. Višji zneski sicer ne bodo imeli vpliva na gospodarstvo, saj zavarovalnice te višje zneske, ki so skladno z omenjeno direktivo v veljavi že od 19. 10. 2022, že upoštevajo.

**6.4. Presoja posledic za socialno področje**

Predlog zakona nima posledic za socialno področje.

**6.5. Presoja posledic za dokumente razvojnega načrtovanja**

Predlog zakona nima posledic za dokumente razvojnega načrtovanja.

**6.6. Presoja posledic za druga področja**

Predlog zakona nima posledic za druga področja.

**6.7. Izvajanje sprejetega predpisa**

Izvajanje predpisa se bo spremljalo v sodelovanju z Agencijo za zavarovalni nadzor.

**6.8. Druge pomembne okoliščine v zvezi z vprašanji, ki jih ureja predlog zakona**

V zvezi s predlogom zakona ni drugih pomembnih okoliščin.

1. **PRIKAZ SODELOVANJA JAVNOSTI PRI PRIPRAVI PREDLOGA ZAKONA**

Predlog zakona je bil od 30. 11. 2022 do 14. 12. 2022 objavljen na E-demokraciji. Poleg tega je bil poslan v pregled Ministrstvu za pravosodje Republike Slovenije, Ministrstvu za gospodarski razvoj in tehnologijo Republike Slovenije, informacijski pooblaščenki, Komisiji za preprečevanje korupcije Republike Slovenije, Službi Vlade Republike Slovenije za zakonodajo, Agenciji za zavarovalni nadzor, Agenciji za trg vrednostnih papirjev in Banki Slovenije.

Pripombe k predlogu zakona smo prejeli le od Agencije za zavarovalni nadzor, in sicer je Agencija za zavarovalni nadzor predlagala dodatne spremembe in dopolnitve Zakona o zavarovalništvu. Ker se predlog zakona osredotoča samo na uskladitev zneskov v evrih in določitev pravne podlage za izplačilo dela plače za redno delovno uspešnost direktorju, namestnikom in pomočnikom direktorja Agencije za zavarovalni nadzor, kar je manj zahtevna dopolnitev, bomo večino pripomb Agencije za zavarovalni nadzor glede sprememb in dopolnitev Zakona o zavarovalništvu obravnavali pri naslednjem spreminjanju tega zakona. Izjema je le pripomba Agencije za zavarovalni nadzor glede jasnejše določitve pravnih posledic prisilne likvidacije.

Zaradi mnenja Državnega zbora Republike Slovenije, da iz ustavnopravnih in pravnosistemskih razlogov ne more določiti višine plače za redno delovno uspešnost direktorja Agencije za zavarovalni nadzor, in predloga, da se čim prej spremeni pravna podlaga za določanje redne delovne uspešnosti direktorja Agencije za zavarovalni nadzor na način, da bo to nalogo opravljala Vlada Republike Slovenije na podlagi pogojev, določenih v Pravilniku o merilih za ugotavljanje delovne uspešnosti direktorjev s področja dela Ministrstva za finance, predlog zakona predpisuje pravno podlago za določanje dela plače za redno delovno uspešnost za direktorja, namestnike in pomočnike direktorja Agencije za zavarovalni nadzor. Določba tretjega odstavka 22.a člena Zakona o sistemu plač v javnem sektorju namreč določa, da višino plače za redno delovno uspešnost direktorjev določi organ, pristojen za njihovo imenovanje.

Višino plače za redno delovno uspešnost namestnikov direktorja in pomočnikov direktorja pa določi direktor Agencije za zavarovalni nadzor ob soglasju strokovnega sveta Agencije za zavarovalni nadzor na podlagi pogojev, predpisanih v Pravilniku o merilih za ugotavljanje delovne uspešnosti direktorjev s področja dela Ministrstva za finance.

1. **PODATEK O ZUNANJEM STROKOVNJAKU OZIROMA PRAVNI OSEBI, KI JE SODELOVALA PRI PRIPRAVI PREDLOGA ZAKONA**

Pri pripravi predloga zakona niso sodelovali zunanji strokovnjaki oziroma pravne osebe.

1. **ZNESEK PLAČILA ZUNANJIH STROKOVNJAKOV**

Za pripravo predloga zakona ni bilo izvedenih plačil zunanjih strokovnjakov.

1. **NAVEDBA, KATERI PREDSTAVNIKI PREDLAGATELJA BODO SODELOVALI PRI DELU DRŽAVNEGA ZBORA IN DELOVNIH TELES**

– Klemen Boštjančič, minister,

– mag. Saša Jazbec, državna sekretarka,

– Tilen Božič, državni sekretar,

– Nikolina Prah, državna sekretarka,

– Urška Cvelbar, generalna direktorica Direktorata za finančni sistem,

– Polona Gul, vodja Sektorja za zavarovalništvo in trg kapitala,

– mag. Nejka Štibernik, podsekretarka, Sektor za zavarovalništvo in trg kapitala.

**II. BESEDILO ČLENOV**

**1. člen**

V Zakonu o zavarovalništvu (Uradni list RS, št. 93/15, 9/19 in 102/20) se v 233. členu v drugem odstavku v 1. točki znesek »2.500.000 eurov« nadomesti z zneskom »2.700.000 eurov« in znesek »3.700.000 eurov« z zneskom »4.000.000 eurov«, v 2. točki se znesek »3.700.000 eurov« nadomesti z zneskom »4.000.000 eurov«, v 3. točki pa se znesek »3.600.000 eurov« nadomesti z zneskom »3.900.000 eurov«.

**2. člen**

 330. člen se spremeni tako, da se glasi:

»330. člen

(pravne posledice prisilne likvidacije)

»(1) Z dnem izdaje odločbe o prisilni likvidaciji prenehajo vse pristojnosti, pooblastila in funkcija članom uprave in nadzornega sveta zavarovalnice ter pooblastila skupščine zavarovalnice.

(2) V postopku prisilne likvidacije izvršuje pristojnosti nadzornega sveta zavarovalnice in pristojnosti skupščine Agencija za zavarovalni nadzor.«.

**3. člen**

V 505. členu se za drugim odstavkom dodata nova, tretji in četrti odstavek, ki se glasita:

»(3) Obseg sredstev za plačilo redne delovne uspešnosti direktorja agencije določi Vlada Republike Slovenije na podlagi meril iz pravilnika, ki določa merila za ugotavljanje delovne uspešnosti direktorjev s področja dela Ministrstva za finance.

(4) Obseg sredstev za plačilo redne delovne uspešnosti namestnikov direktorja agencije in pomočnikov direktorja agencije določi direktor agencije na podlagi meril iz pravilnika prejšnjega odstavka ob soglasju strokovnega sveta.«.

**4. člen**

V 532. členu se v prvem odstavku v 3. točki v prvi alineji znesek »6.200.000 eurov« nadomesti z zneskom »6.600.000 eurov«, v drugi alineji pa se znesek »12.800.000 eurov« nadomesti z zneskom »13.600.000 eurov«.

KONČNA DOLOČBA

5. člen

(začetek veljavnosti)

Ta zakon začne veljati petnajsti dan po objavi v Uradnem listu Republike Slovenije.

**III. OBRAZLOŽITEV**

**K 1. členu**

Predlog zakona v 1. členu povišuje zneske v evrih, ki jih mora zavarovalnica zagotavljati kot zahtevani minimalni kapital (absolutni prag). V skladu s 300. členom Direktive 2009/138/ES se zneski, ki so v direktivi navedeni v evrih, posodobijo vsakih pet let, tako da se osnovni znesek v evrih poveča za odstotek spremembe harmoniziranih indeksov cen življenjskih potrebščin vseh držav članic, ki jih objavi Evropska komisija (Eurostat), v obdobju od 31. decembra 2015 do datuma revizije in se zaokroži na večkratnik od 100.000 evrov, če sprememba v odstotkih ni manjša od 5 %. Zato je bilo treba izvesti prvo revizijo zneskov ob upoštevanju povečanja navedenega indeksa v obdobju od 31. decembra 2015 do 31. decembra 2020. Posodobljene zneske v evrih je Evropska komisija objavila v Uradnem listu Evropske unije 19. oktobra 2021.

**K 2. členu**

Predlaga se spremembo prvega in drugega odstavka 330. člena, saj ta v okviru določb o pričetku prisilne likvidacije v zvezi s člani uprave in člani nadzornega sveta določa le, da jim z dnem izdaje odločbe o prisilni likvidaciji prenehajo vse pristojnosti in pooblastila, ne določa pa, da jim preneha funkcija člana uprave oziroma funkcija člana nadzornega sveta. Glede na navedeno se predlaga spremembo prvega 330. člena ZZavar-1 na način, da bo le-ta vključeval tudi določbo, da z dnem izdaje odločbe o prisilni likvidaciji zavarovalnice, članu uprave oziroma članu nadzornega sveta preneha tudi funkcija člana uprave oziroma člana nadzornega sveta. V drugem odstavku se predlaga črtanje pristojnosti skupščine za sprejem predloga likvidacijskega upravitelja za razdelitev premoženja delničarjem. Posledično se predlaga tudi črtanje relevantnega besedila v prvem odstavku istega člena.

Na ta način se odpravlja sistemsko neprimerna in s splošnimi pravili neskladna ureditev, da delničarji v primeru prisilne likvidacije ohranjajo pristojnosti za sprejem predloga likvidacijskega upravitelja za razdelitev premoženja delničarjem. Veljavna določba ne omogoča izvedbe postopka prisilne likvidacije na način, da bi se sledilo splošni ureditvi glede pristojnosti likvidacijskega upravitelja, na katero napotuje že sam ZZavar-1. Določilo, ki ga vsebuje veljavni drugi odstavek 330. člena je bilo tudi v 268. členu Zakona o bančništvu (ZBan-1), ki pa je bil spremenjen in takšna pristojnost skupščine ni več možna. Veljavna ureditev lahko pripelje do situacije, da če delničarji takšnega predloga na skupščini ne potrdijo, upravitelj ne more zaključiti postopka prisilne likvidacije in bi družba še naprej obstajala, kar je z vidika varstva finančnega trga in finančne stabilnosti neprimerno. Tako se predlaga črtanje te pristojnosti. Predloga likvidacijskega upravitelja za razdelitev premoženja delničarjem tako sprejme Agencija za zavarovalni nadzor, delničar pa ima možnost takšen skupščinski sklep izpodbijati po določbah Zakona o gospodarskih družbah (v nadaljevanju: ZGD-1). Predlog spremembe je primeren tudi ob upoštevanju dejstva, da je Agencija pristojna za izdajo odločbe o začetku postopka prisilne likvidacije, zato mora imeti na voljo tudi vzvode, da ga zaključi. Sprememba gre v smeri upoštevanja splošne ureditev in sicer 416. člen ZGD-1, ki določa, da postopek likvidacije zaključi organ, ki je postopek sprožil: »O predlogu poročila o poteku likvidacijskega postopka in predlogu za razdelitev premoženja sklepa organ, ki je sprejel sklep o likvidaciji, če v njem ni določeno drugače.« Na 416. člen ZGD-1 se sklicuje tudi 421. člen Zakona o finančnem poslovanju, postopkih zaradi insolventnosti in prisilnem prenehanju v delu, ki ureja prisilno likvidacijo. Ne gre spregledati tudi dejstva, da ZZavar-1 v 331. členu napotuje na uporabo določil ZGD-1 tudi glede razdelitve premoženja.

**K 3. členu**

Določba tretjega odstavka 22.a člena Zakona o sistemu plač v javnem sektorju določa, da višino plače za redno delovno uspešnost direktorjev določi organ, pristojen za njihovo imenovanje. Ker Državni zbor Republike Slovenije iz ustavnopravnih in pravnosistemskih razlogov te pristojnosti na način, kot izhaja iz Zakona o sistemu plač v javnem sektorju, ne more izvajati, jo bo izvajala Vlada Republike Slovenije na podlagi pogojev, določenih v Pravilniku o merilih za ugotavljanje delovne uspešnosti direktorjev s področja dela Ministrstva za finance. Plačo za redno delovno uspešnost svojih namestnikov in pomočnikov bo določil direktor Agencije za zavarovalni nadzor na podlagi pogojev, predpisanih v Pravilniku o merilih za ugotavljanje delovne uspešnosti direktorjev s področja dela Ministrstva za finance in ob soglasju strokovnega sveta.

**K 4. členu**

Predlog zakona v 3. členu povišuje zneske v evrih, ki so predpisani kot merilo za uvrstitev nevarnosti med velike nevarnosti. V skladu s 300. členom Direktive 2009/138/ES se zneski, ki so v navedeni direktivi navedeni v evrih, posodobijo vsakih pet let, tako da se osnovni znesek v evrih poveča za odstotek spremembe harmoniziranih indeksov cen življenjskih potrebščin vseh držav članic, ki jih objavi Evropska komisija (Eurostat), v obdobju od 31. decembra 2015 do datuma revizije in se zaokroži na večkratnik od 100.000 evrov, če sprememba v odstotkih ni manjša od 5 %. Zato je bilo treba izvesti prvo revizijo zneskov ob upoštevanju povečanja navedenega indeksa v obdobju od 31. decembra 2015 do 31. decembra 2020. Posodobljene zneske v evrih je Evropska komisija objavila v Uradnem listu Evropske unije 19. oktobra 2021.

**K 5. členu**

Člen določa začetek veljavnosti zakona.

**IV. BESEDILO ČLENOV, KI SE SPREMINJAJO**

S predlogom zakona se spreminjajo in dopolnjujejo naslednji členi Zakona o zavarovalništvu (Uradni list RS, št. 93/15, 9/19 in 102/20): 233., 330., 505., 532.:

**233. člen**

**(načela zahtevanega minimalnega kapitala)**

(1) Zahtevani minimalni kapital je enak znesku primernih osnovnih lastnih virov sredstev, pod katerimi bi bili zavarovalci, zavarovanci ali drugi upravičenci zavarovalnih pogodb izpostavljeni nesprejemljivi stopnji tveganja, če se zavarovalnici dovoli nadaljnje poslovanje.

(2) Zahtevani minimalni kapital zavarovalnice ne sme biti nikoli nižji od (absolutni prag):

1. 2.500.000 eurov za zavarovalnice, ki opravljajo posle iz zavarovalne skupine premoženjskih zavarovanj, razen v primeru kritja tveganj iz zavarovalnih vrst 10 do 15, kot so določene v drugem odstavku 7. člena tega zakona, ko znesek ne sme biti nikoli nižji od 3.700.000 eurov;

2. 3.700.000 eurov za zavarovalnice, ki opravljajo posle iz zavarovalne skupine življenjskih zavarovanj;

3. 3.600.000 eurov za pozavarovalnice in zavarovalnice, ki imajo dovoljenje za opravljanje zavarovalnih poslov sklepanja pozavarovanj;

4. vsote zneskov iz 1. in 2. točke tega odstavka za zavarovalnice iz tretjega do petega odstavka 26. člena tega zakona.

**330. člen**

**(pravne posledice prisilne likvidacije)**

(1) Z dnem izdaje odločbe o prisilni likvidaciji prenehajo vse pristojnosti in pooblastila članom uprave in članom nadzornega sveta zavarovalnice ter pooblastila skupščine, razen pristojnosti za sprejem predloga likvidacijskega upravitelja za razdelitev premoženja delničarjem.

(2) V postopku prisilne likvidacije izvršuje pristojnosti nadzornega sveta zavarovalnice in pristojnosti skupščine Agencija za zavarovalni nadzor, razen pristojnosti skupščine za sprejem predloga likvidacijskega upravitelja za razdelitev premoženja delničarjem.

**505. člen**

**(pristojnosti in odgovornosti direktorja agencije)**

(1) Direktor agencije zastopa in predstavlja Agencijo za zavarovalni nadzor, organizira in vodi delo ter poslovanje Agencije za zavarovalni nadzor in izvršuje druge naloge iz pristojnosti Agencije za zavarovalni nadzor, če ni v zakonu določeno, da je za izvrševanje teh nalog pristojen drug organ Agencije za zavarovalni nadzor.

(2) Direktor agencije zagotovi, da Agencija za zavarovalni nadzor:

1.      pravilno opravlja svoje pristojnosti in odgovornosti, ki jih ima po tem ali drugem zakonu, in

2.      posluje v skladu s tem zakonom in svojim poslovnikom.

**532. člen**

**(velike nevarnosti)**

(1) Velike nevarnosti so nevarnosti, ki so razvrščene v zavarovalne vrste iz:

1. 4., 5., 6., 7., 11. in 12. točke drugega odstavka 7. člena tega zakona;

2. 14. in 15. točke drugega odstavka 7. člena tega zakona, če se zavarovalec osebno poklicno ukvarja z industrijsko ali trgovinsko dejavnostjo ali pa opravlja katerega od svobodnih poklicev in so nevarnosti povezane s to dejavnostjo;

3. 3., 8., 9., 10., 13. in 16. točke drugega odstavka 7. člena tega zakona, če zavarovalec presega meje najmanj dveh od naslednjih meril:

- bilančno vsoto 6.200.000 eurov,

- letni neto promet 12.800.000 eurov,

- povprečno število zaposlenih 250 v poslovnem letu.

(2) Če zavarovalec spada v skupino podjetij, za katera se pripravlja konsolidirana bilanca, se merila iz 3. točke prejšnjega odstavka uporabljajo na osnovi konsolidirane bilance.

**V. PREDLOG, DA SE PREDLOG ZAKONA OBRAVNAVA PO NUJNEM OZIROMA SKRAJŠANEM POSTOPKU:**

Vlada Republike Slovenije v skladu s 142. členom Poslovnika državnega zbora (Uradni list RS, št. 92/07 – uradno prečiščeno besedilo, 105/10, 80/13, 38/17, 46/20, 105/21 – odl. US in 11/21; v nadaljnjem besedilu: PoDZ-1) predlaga, da se predlog zakona obravnava po skrajšanem zakonodajnem postopku. Predlog zakona je manj zahtevna sprememba in dopolnitev ter manj zahtevna uskladitev ZZavar-1 s pravom Evropske unije, kar prva in tretja alineja prvega odstavka 142. člena PoDZ-1 določata kot enega od razlogov za skrajšani postopek.

**VI. PRILOGE:**

**/**

1. Austrian Insurance Supervisory Act je dosegljiv na: <https://www.fma.gv.at/en/national/supervisory-laws/>. [↑](#footnote-ref-1)
2. German Insurance Supervision Act, Versicherungsaufsichtsgesetz-VAG je dosegljiv na: [BaFin - Publications & data - Act on the Supervision of Insurance Undertakings](https://www.bafin.de/SharedDocs/Downloads/EN/Aufsichtsrecht/dl_vag_en_va.html) [↑](#footnote-ref-2)